సత్య సాయి బాబా
సత్య సాయి బాబా జన్మనామము సత్యనారాయణరాజు . 1926 నవంబరు 23న పుట్టపర్తిలో జన్మించాడు. 20వ శతాబ్దంలో ప్రసిద్ధి చెందిన మతగురువు ఇతనిని 'గురువు' అనీ, 'వేదాంతి' అనీ, 'భగవంతుని అవతారం' అనీ పలువురు విశ్వసిస్తారు. ఇతని మహిమల పట్ల చాలామందికి అపారమైన విశ్వాసం ఉంది. ఈయన 2011 ఏప్రిల్ 23న నిర్యాణం చెందారు.
మల్లాది సూరిబాబు
మల్లాది సూరిబాబు ప్రముఖ సంగీత విద్వాంసుడు మరియు ఆకాశవాణి కళాకారుడు.
మల్లాది సూరిబాబు 1945లో జన్మించాడు. ఇతని కుటుంబంలో వంశపారంపర్యంగా సంగీతం అబ్బింది. ఇతని తండ్రి శ్రీరామమూర్తి గొప్ప సంగీత విద్వాంసుడు. కాబట్టే పుట్టుక నుంచి గొప్ప సంగీత సంస్కారం సూరిబాబుకు ఆనువంశికంగానే వచ్చింది. ఇతని మృదుమధుర స్వరం గాంభీర్య మాధుర్యాలతో ఉండడం అనే ప్రత్యేక లక్షణమే ఇతనికి విజయవాడ ఆకాశవాణి కేంద్రంలో ఎనౌన్సర్‌గా ఉద్యోగం వచ్చేలా చేసింది. తండ్రి శ్రీరామమూర్తి స్ఫూర్తితో నేర్చిన సంగీత బాణి సూరిబాబుకు దశదిశలా పేరు ప్రజ్వలిల్లేలా చేసింది.